Den Vest-Sjællandske Avis, 1826-08-22
(Fortsat) Morgenen derpaa fortsatte vi vor Reise videre til Tripolitza. Veien er afvexlende og indtagende. Den gik en lang Tid over Toppen paa en Række af Bierge, hvorfra der var en viid Udsigt til en bred Dal, som vandes af Floden Alpheus, hvilken forstærket af mangfoldige Bække, snoede sig omkring deres Fødder, indtil den tabte sig i Biergene. For Reise var hele Dagen igiennem lang og besværlig, og gik over Veie, som i en Afstand syntes ikke at være til at passere; dog naaede vi ved Solens Nedgang den Slette, som indeholder de gamle Ruiner af Mantinea og Tegen og de nye af Tripoliza, Efter noget Ophold ved Porten for at forevise vore Passe bleve vi indladte, og bleve derpaa anviiste af Politiet en Boelig, som vel var slet nok i sig selv; men som kunde kaldes glimrende i Sammenligning med dem, hvori vi havde logeret underveis. - For Aaret 1821 blev Tripolitza, hvori Paschaen over Morea havde sin Boelig antaget for at være Hovedstaden paa denne Halvøe. Den ligger i en Egn, som Naturen synes at have bestemt til at være smuk, men som ved Mangel paa Cultur er bleven ganske det modsatte deraf. Herlige Bierge danne et Amphietheater, som er 5 Mile bredt og 6 til 7 Mile langt; og denne Egn, som med Culturen kunde være bleven til et Paradiis er nu øde og der sees neppe et Træe derpaa. J Tripolitza sees, ligesom i de øvrige Græske Stæder kun lidet smukt. Et Slags høi Havemuur, som omgiver den, et Par usle Taarne, og et svagt Castel, som ligger slet udgiøre alle Fæstningsværkerne, som det dog faldt saa vanskeligt at erobre i Begyndelsen af Revolutionen. Gaderne ere fordet meste snevre; men dog reenligere end sædvanligen, fordi de vandes af mange Bække. J Bazaren sees mange vel forsynede Boder; dog bestode Varerne meest af Vaaben og Klædningsstykker, som der kunne faaes af bedre Beskaffenhed og for bedre Kiøb end paa andre Steder i Morea. Den største Deel af Byen ligger nu i Ruiner, fornemmelig Gaderne nær ved Murene. Nogle af de fornemste Tyrkiske Huse ere imidlertid blevne conserverede og et Palads, som er bygget af Vely Pascha, en Søn af Aly Pascha af Jannina, bruges nu til te Politiehuus. Hele Staden er dog et Billede paa Usselhed, Ureenlighed og Ødelæggelse. Civil Regieringen er som sædvanlig et Eparchie og den talrige Garnison staaer under Commandantens i Castellet General Tides befaling. De Græske Kirker ere jammerlige Bygninger, endskiøndt flere af dem vare decorerede med Basreliefs og Søiler fra de nærliggende Ruiner af Mantinea. Af de Tyrkiske Moskeer, som endnu staae er een bleven omdannet til en Lancastersk Skole, og de øvrige til Magaziner. - Præsidenten for den udøvende Magt Conduriotti og Fyrste Maurocordato kom just dengang paa Veien til Navarius igiennem Tripolitza, og Kanonernes Gienlyd, som bleve affyrede til deres Modtagelse, var ved det omgivende Amphitheater af Bierge over al Beskrivelse prægtigt. – Dagen derpaa brøde vi op til Napoli di Romania. Veien gik igiennem frygtelige Defileer og over steile Klipper; endelig bestege vi den sidste Biergklæde, som skilte os fra Bugten ved Napoli. Udsigten var i høi Grad imponerende, rundt omkring udstrakte sig de yppigste; men eensomme Bierge; en lang Række af Kammeler snoede sig langsomt op af den steile Høide, imedens en sagte Vind bragte Klokkernes Lyd og Sang ganske stille overtil os. Efter en kort Ombøining viiste det mørkeblaae Ægæiske Hav, som hvilede sig under den roelige Himmel, imedens Klipperne ved Napoli hævede sig iblandt Høiene ved Strandbredden. Da vi vare komne en halv Miil længere frem, saa havde vi en uforlignelig deilig Udsigt over Bugten ved Argos med Øerne Hydra og Spezzia ved deres Munding, imedens Napoli di Romania, Zerynthos, Argos og det leræiske Morads, laae for vore Fødder, og hele Landskabet blev begrændset af den fierne Biergklæde af Epidaurus. Nu gik Veien steil ned til Strandbredden, og efter en halv Times Forløb landede vi ved Toldboden i Napoli, efterat vi havde med vor Bagage begivet os om, bord paa et lidet Skib.